****

**REPUBLIKA HRVATSKA**

 ZADARSKA ŽUPANIJA

 ****OPĆINA PRIVLAKA

 Ivana Pavla II, 46.

 23233 PRIVLAKA

KLASA: 363-01/25-01/1

URBROJ: 2198-28-02-25-1

Privlaka, 2. listopada 2025. godine

Na temelju članka 95. stavka 1. Zakona o komunalnom gospodarstvu („Narodne novine“ br. 68/18, 110/18, 32/20, 145/24) i i članka 30. Statuta Općine Privlaka („Službeni glasnik Zadarske županije“, broj 05/18, 07/21,11/22 i “Službeni glasnik Općine Privlaka” broj 04/23), Općinsko vijeće Općine Privlaka na xx. sjednici održanoj dana xx. studenog 2025. godine, donosi

**Odluku o komunalnoj naknadi Općine Privlaka**

**I. OPĆE ODREDBE**

**Članak 1.**

Ovom Odlukom se određuju:

- područja zona u Privlaka u kojima se naplaćuje komunalna naknada

- koeficijent zone (Kz) za pojedine zone u Općini Privlaka u kojima se naplaćuje komunalna naknada

- koeficijent namjene (Kn) za nekretnine za koje se plaća komunalna naknada

- rok plaćanja komunalne naknade

- nekretnine od važnosti za Općinu Privlaka koje su u potpunosti ili djelomično oslobađaju od plaćanja komunalne naknade

- opći uvjeti i razlozi zbog kojih se u pojedinačnim slučajevima odobrava djelomično ili potpuno oslobođenje od plaćanja komunalne naknade.

**II. OBVEZNICI KOMUNALNE NAKNADE**

**Članak 2.**

Obveznici plaćanja komunalne naknade su:

- vlasnici nekretnina na području Općine Privlaka ili

- korisnici nekretnina ako je obveza prenesena pisanim ugovorom, ako nekretninu koriste bez pravne osnove ili ako vlasnik nije poznat.

Vlasnik nekretnine solidarno jamči za plaćanje komunalne naknade i kada je obveza prenesena na korisnika pisanim ugovorom.

**III. NAMJENA KORIŠTENJA SREDSTVA KOMUNALNE NAKNADE**

**Članak 3.**

Sredstva komunalne naknade koriste se za građenje i održavanje komunalne infrastrukture.

Iznimno, sredstva se mogu koristiti i za:

- građenje i održavanje objekata predškolskog, školskog, zdravstvenog i socijalnog sadržaja,

- javne građevine sportske i kulturne namjene,

- poboljšanja energetske učinkovitosti zgrada u vlasništvu Općine Privlaka,

ako se time ne ugrožava mogućnost građenja i održavanja komunalne infrastrukture.

**IV. PODRUČJA I KOEFICIJENT ZONE**

**Članak 4.**

Određuje se jedinstvena zona za cijelo područje Općine Privlaka u kojoj se naplaćuje komunalna naknada, a za koju koeficijent zone (Kz) iznosi 1,00.

**VI. KOEFICIJENTI NAMJENE ZA NEKRETRNINE ZA KOJE SE PLAĆA KOMUNALNA NAKNADA**

**Članak 5.**

Za nekretnine za koje se plaća komunalna naknada utvrđuju se koeficijenti namjene (Kn) ovisno o vrsti nekretnine i djelatnosti koja se obavlja, a kako slijedi:

 - stambeni prostor 1,00

 - stambeni i poslovni prostor koji koriste neprofitne udruge građana 1,00

 - garažni prostor 1,00 - poslovni prostor koji služe za proizvodne djelatnosti (industrija, građevinarstvo, rudarstvo, energetika i proizvodno obrtništvo) 4,00

 - poslovni prostor koji služi za djelatnosti koje nisu proizvodne 8,00

**-** građevinsko zemljište koje služi obavljanju poslovne djelatnosti - u iznosu od 10% koeficijenta namjene koji je određen za poslovni prostor

Kad se poslovna djelatnost ne obavlja više od šest mjeseci u kalendarskoj godini u poslovnom prostoru i na građevinskom zemljištu koje služi za obavljanje poslovne djelatnosti, koeficijent namjene umanjuje se za 50%, ali ne može biti manji od koeficijenta namjene za stambeni prostor odnosno za neizgrađeno građevinsko zemljište.

**VII. ROK PLAĆANJA KOMUNALNE NAKNADE**

**Članak 6.**

Komunalna naknada obračunava se godišnje, a plaća se kvartalno i to u slijedećim razdobljima:

- 1. kvartal od 01.01. do 31.03. tekuće godine s datumom dospijeća 31.03. tekuće godine

- 2. kvartal od 01.04. do 30.06. tekuće godine s datumom dospijeća 30.06. tekuće godine

- 3. kvartal od 01.07. do 30.09.. tekuće godine s datumom dospijeća 30.09. tekuće godine

- 4. kvartal od 01.10. do 31.12. tekuće godine s datumom dospijeća 31.12. tekuće godine.

U slučaju da obveznik zakasni s plaćanjem dospjelog iznosa komunalne naknade, u obvezi je platiti zateznu kamatu na dospjeli iznos komunalne naknade.

**Članak 7.**

Rješenja o utvrđivanju komunalne naknade donose se najkasnije do **31. ožujka tekuće godine** ako je u odnosu na prethodnu godinu došlo do promjene vrijednosti boda (B) ili drugih podataka bitnih za obračun komunalne naknade.

Iznos komunalne naknade po četvornome metru (m²) površine nekretnine utvrđuje se množenjem koeficijenta zone (Kz), koeficijenta namjene (Kn) i vrijednosti boda komunalne naknade (B).

 **Članak 8.**

Kontrolu naplate komunalne naknade kao i ovrhu provodi Jedinstveni upravni odjel Općine Privlaka na način i po postupku propisanom zakonom kojim se utvrđuje opći odnos između poreznih obveznika i poreznih tijela koja primjenjuju propise o porezima i drugim javnim davanjima, ako Zakonom o komunalnom gospodarstvu nije propisano drugačije.

**VIII. NEKRETNINE VAŽNE NA PODRUČJU OPĆINE PRIVLAKA KOJE SE U POTPUNOSTI ILI DJELOMIČNO OSLOBAĐAJU OD PLAĆANJA KOMUNALNE NAKNADE**

 **Članak 9.**

Od plaćanja komunalne naknade u potpunosti se oslobađaju:

- nekretnine čije se održavanje financira iz proračuna Općine Privlaka, a koriste ih udruge i športski klubovi koji djeluju na području Općine Privlaka i ustanove čiji je osnivač Općina Privlaka

- nekretnine u kojima se obavljaju djelatnosti neprofitabilne ustanove ili udruge iz područja kulture, športa i sl., a koji su pretežito korisnici proračunskih sredstava Općine Privlaka.

Iznimno od stavka 1. ovog članka, komunalna naknada plaća se za nekretnine koje vlasnici odnosno korisnici iz stavka 1. ovog članka daju u zakup, podzakup, najam ili korištenje trećim osobama uz naknadu.

**Članak 10.**

Opći uvjeti i razlozi za djelomično ili potpuno oslobađanje od plaćanja komunalne naknade u pojedinačnim slučajevima su:

-Obveznici komunalne naknade čije kućanstvo po članu ostvaruje prihod manji od 300,00 eura mjesečno i obveznik kao samac koji ostvaruje prihod manji od 250,00 eura mjesečno, oslobađaju se plaćanja komunalne naknade u godini za koju je ista razrezana. Zahtjev za oslobađanje od plaćanja komunalne naknade obveznik plaćanja podnosi pisani zahtjev za oslobađanje od plaćanja do 31. ožujka tekuće godine. Zahtjevu se prilaže:

 - izjava o članovima zajedničkog domaćinstva

 - potvrda porezne uprave o ostvarenim prihodima u posljednja 3 mjeseca za svakog člana domaćinstva za kvartal koji prethodi kvartalu u kojem se podnosi zahtjev za oslobađanje od obaveze plaćanja komunalne naknade za kalendarsku godinu.

-Obveznik komunalne naknade koji je korisnik zajamčene minimalne naknade. Zahtjev za oslobađanje od plaćanja komunalne naknade obveznik plaćanja podnosi pisani zahtjev za oslobađanje od plaćanja do 31. ožujka tekuće godine. Zahtjevu se prilaže:

- Rješenje nadležnog Zavoda za socijalni rad o priznavanju prava na zajamčenu

minimalnu naknadu

Ukoliko obveznik komunalne naknade ne postupi po prethodno navedenom, tj. ne dostavi dokaze u propisanom roku, smatrat će se da ne ispunjava uvjete za oslobođenje od plaćanja komunalne naknade.

Obveze plaćanja komunalne naknade oslobodit će se obveznika komunalne naknade za poslovni prostor i obveznika komunalne za stambeni prostor, kojemu zbog više sile (požar, poplava, potres i slično) nije moguće koristiti prostor, i to u visini od 100%. Obveznik se oslobađa plaćanja komunalne naknade do početka korištenja prostora.

Rješenje o oslobađanju od obveze komunalne naknade, za tekuću godinu, donosi Jedinstveni upravni odjel, po zahtjevu obveznika uz priložene dokaze o ostvarivanju tog prava sukladno Odredbama ove Odluke.

 **Članak 11.**

Obveznik plaćanja komunalne naknade dužan je u roku od 15 dana od dana nastanka obveze plaćanja komunalne naknade, promjene osobe obveznika ili promjene drugih podataka bitnih za utvrđivanje obveze plaćanja komunalne naknade prijaviti Jedinstvenom upravnom odjelu Općine Privlaka nastanak te obveze odnosno promjenu tih podataka.

Ako u tijeku kalendarske godine dođe do promjena koje su od utjecaja na ostvarivanje prava na oslobođenje od plaćanja komunalne naknade, obveznik plaćanja komunalne naknade dužan je promjene prijaviti Jedinstvenom upravnom odjelu Općine Privlaka na propisan način iz prethodnog stavka ovog članka.

**X. PRIJELAZNE I ZAVRŠNE ODREDBE**

**Članak 12.**

Danom stupanja na snagu ove Odluke prestaje važiti Odluka o komunalnoj naknadi objavljena u Službenom glasniku Zadarske županije br. 02/19, 05/19.

Na sve što nije propisano ovom Odlukom primjenjuju se odredbe Zakona o komunalnom gospodarstvu.

**Članak 13.**

Ova odluka stupa na snagu osmog dana od dana objave u „Službenom glasniku Općine Privlaka“, a primjenjuje se od 1. siječnja 2026. godine.

OPĆINSKO VIJEĆE

Predsjednik

Nikica Begonja